b'\n_START_ARTICLE_\nA\xc3\xadlton Almeida\n_START_SECTION_\nBiografi\n_START_PARAGRAPH_\nA\xc3\xadlton indledte sin europ\xc3\xa6iske karriere i den svenske klub \xc3\x96rgryte IS som led i et samarbejde med den brasilianske klub Clube Atl\xc3\xa9tico Mineiro. A\xc3\xadlton skrev den 18. august 2006 under p\xc3\xa5 en kontrakt med F.C. K\xc3\xb8benhavn \xe2\x80\x93 med virkning fra den 1. januar 2007 \xe2\x80\x93 hvor han overtog det tidligere tr\xc3\xb8jenummer fra klubbens forhenv\xc3\xa6rende brasilianer Alvaro Santos. Han scorede sit f\xc3\xb8rste Superliga-m\xc3\xa5l mod Odense Boldklub den 15. april 2007 p\xc3\xa5 et saksespark. Han vandt i sin f\xc3\xb8rste s\xc3\xa6son DM-titlen med klubben. Ailton var SAS Ligaens dyreste k\xc3\xb8b i historien med 21 mio kr._NEWLINE_Han fik sit store gennembryd i 2008/2009 s\xc3\xa6sonen, hvor han viste sit store potentiale. Det blev til 11 m\xc3\xa5l i s\xc3\xa6sonen._NEWLINE_Den 27. juli 2010 offentliggjorde FC K\xc3\xb8benhavn, at klubben havde solgt A\xc3\xadlton for ca. 6 millioner kroner til den cypriotiske klub APOEL Nicosia FC, der \xc3\xa5ret forinden havde sl\xc3\xa5et F.C. K\xc3\xb8benhavn ud af Champions League. A\xc3\xadlton opn\xc3\xa5ede at spille i alt 139 kampe for F.C. K\xc3\xb8benhavn inden skiftet til APOEL. A\xc3\xadlton fik en tre-\xc3\xa5rig kontrakt i APOEL, men efter to s\xc3\xa6soner, der bl.a. sensationelt bragte klubben i kvartfinalerne i 1/4-dels finalerne i UEFA Champions League 2011-12, skiftede A\xc3\xadlton i september 2012 til den russiske klub Terek Grozny. Transfersummen blev oplyst at v\xc3\xa6re ca. 2,2 mio Euro._NEWLINE_Senere i karrieren har Ailton spillet for flere klubber i Mellem\xc3\xb8sten, senest Al Dhafra i Qatar._NEWLINE_Ailton har to gange spillet for det Brasiliens U-20 fodboldlandshold'